Մեծ ընտանիք

«Մեծ ընտանիք» (), 1954 թվականի խորհրդային գեղարվեստական ֆիլմ, որը նկարահանել է Իոսիֆ Խեյֆիցը  Վսեվոլոդ Կոչետովի «Ժուրբինները» () վեպի հիման վրա (1952)։

Ֆիլմը 1955 թվականի Կաննի կինոփառատոնի դափնեկիր է «Լավագույն դերասանական անսամբլ» անվանակարգում։ Ֆիլմի նկարահանումներն արժեցել են 3419000 ռուբլի։

Սյուժե 
Ֆիլմը պատմում է ժառանգական նավաշինարարներ Ժուրբինների մեծ ընտանիքի մասին։ Միասին ապրում են երեք սերունդներ՝ Մատվեյ պապը, նրա որդին՝ Իլյա Մատվեևիչը, Իլյա Մատվեևիչի չորս որդիները (Վիկտոր, Կոնստանտին, Անտոն և Ալեքսեյ) և կրտսեր դուստրը՝ Անտոնինան։ Երկրորդ որդին՝ Անտոնը, գալիս է Լենինգրադից՝ նավերի հավաքման նոր մեթոդ ներդնելու համար։ Ավագ որդին՝ Վիկտորը, որն ապագա նավերի մոդելներ պատրաստելու վարպետ է, փորձում է ունիվերսալ մեքենա կառուցել մոդելներ պատրաստելու համար։ Ամենաբարդ բնավորությամբ տարբերվում  և սյուժեի ամենաբարդ շրջադարձերի միջով անցնում է Իլյա Մատվեևիչի կրտսեր որդին՝ Ալեքսեյը․ նա բաժանվել է ընտանիքից՝ մտադրվելով ամուսնանալ, բայց նրա սիրած աղջիկը՝ Կատյան, սիրահարվում է ակումբի ղեկավարին, որը լքում է նրան, երբ իմանում է, որ նա հղի է։ Ալեքսեյը ուժ է գտնում ներելու նրան և վերադարձնելու նրան փոքրիկ երեխայի հետ միասին։ Լիդան՝ Վիկտորի կինը, որը իրեն օտար է զգում մի ընտանիքում, որտեղ բոլորի ամբողջ կյանքը հիմնականում կապված է նավերի կառուցման հետ, հեռանում է Ժուրբինների ընտանիքից։ Արտադրության վերակազմակերպման պատճառով ընտանիքի շատ անդամներ ստիպված են փոխել մասնագիտությունը։ Իլյա Ժուրբինը փորձում է սովորել հանրահաշվի հիմունքները, որպեսզի հետ չմնա մյուսներից և վիճում է իր հին ընկերոջ՝ վարպետ Բասմանովի հետ, որը կարծում է, որ իրենց ժամանակն արդեն անցել է։

Դերերում 
 Սերգեյ Լուկյանով – Մատվեյ Դորոֆեևիչ Ժուրբին
 Բորիս Անդրեև – Իլյա Մատվեևիչ Ժուրբին
 Վերա Կուզնեցովա – Ագաֆյա Կարպովնա Ժուրբինա, Իլյայի կինը
 Ալեքսեյ Բատալով – Ալեքսեյ Իլյիչ (Ալյոշա) Ժուրբին, Մատվեյ Դորոֆեևիչի կրտսեր թոռը
 Ելենա Դոբրոնրավովա – Եկատերինա (Կատյա) Ժուրբինա (Տրավնիկովա), Ալյոշայի կինը
 Սերգեյ Կուրիլով – Վիկտոր Իլյիչ (Վիտյա) Ժուրբին, Մատվեյ Դորոֆեևիչի ավագ թոռը
 Կլարա Լուչկո – Լիդիա (Լիդա) Ժուրբինա, Վիկտորի նախկին կինը
 Վադիմ Մեդվեդև – Անտոն Իլյիչ Ժուրբին, Մատվեյ Դորոֆեևիչի երկրորդ թոռը
 Բորիս Բիտյուկով – Կոնստանտին (Կոստյա) Իլյիչ Ժուրբին, Մատվեյ Դորոֆեևիչի երրորդ թոռը
 Եկատերինա Սավինովա – Եվդոկիա (Դունյաշա) Ժուրբինա, Կոստյայի կինը
 Իյա Արեպինա – Անտոնինա (Տոնյա) Իլյինիչնա Ժուրբինա, Մատվեյ Դորոֆեևիչի կրտսեր թոռնուհին
 Նիկոլայ Սերգեև-Ալեքսանդր (Սանյա) Ալեքսանդրովիչ Բասմանով
 Պավել Կադոչնիկով – Եվսեյ Կոնստանտինովիչ Սկոբելև, ինժեներ, տեխնիկական տեղեկատվության բյուրոյի պետ
 Լարիսա Կրոնբերգ – Զինաիդա Պավլովնա Իվանովա, երիտասարդ մասնագետ, կորպուսի տեխնոլոգ
 Նիկոլայ Գրիցենկո – Վենիամին Սեմյոնովիչ, ակումբի ղեկավար
 Բորիս Կոկովկին – Իվան Ստեպանովիչ, գործարանի տնօրեն

 Նկարահանող խումբ 
 Սցենարի հեղինակներ՝ Վսեվոլոդ Կոչետով, Սոկրատ Կարա-Դեմուր (Սոկրատ Կարա-Դեմուր-Վարդանյան), Իոսիֆ Խեյֆից
 Ռեժիսոր՝ Իոսիֆ Խեյֆից
 Բեմադրող օպերատոր՝ Սերգեյ Իվանով
 Բեմադրող նկարիչներ՝ Վիկտոր Վոլին, Վիկտոր Սավոստին
 Կոմպոզիտոր՝ Վենեդիկտ Պուշկով
 Ձայնը՝ Առնոլդ Շարգորոդսկու
 Խմբագիր՝ Դ. Լանդեր

 Նկարահանման վայր 
Արտադրական տեսարանները, այդ թվում՝ «Մատվեյ Ժուրբին» նավի իջնելու դիտարժան դրվագը նկարահանվել է Նիկոլաև քաղաքի 61 կոմունարների անվան նավաշինական գործարանում։

 Մրցանակներ 
Ֆիլմը 1955 թվականի Կաննի կինոփառատոնի դափնեկիր է «Լավագույն դերասանական անսամբլ» անվանակարգում («Լավագույն դերասանական կազմի համար», ֆր.՝ «Prix d’interprétation collectif», անգլ.՝ «Collective Acting Prize»)։ Պարգևատրվող դերասանական անսամբլի կազմում ընդգրկված են եղել հետևյալ անձինք․

Բացի այդ, նույն փառատոնում Իոսիֆ Խեյֆիցը առաջադրվել է «Ոսկե արմավենու ճյուղի»։

 Ծանոթագրություններ 

 Գրականություն 
 Лукин Ю.'' — Журбины… которые Ивановы и не Ивановы (О фильме «Большая семья». Постановщик И. Хейфиц) // Искусство кино. — 1955. — № 1. — с . 43-51

Արտաքին հղումներ 
 «Մեծ ընտանիք» ֆիլմը «Энциклопедия отечественного кино» կայքում
 «Большая семья» (1954 год, режиссёр Иосиф Ефимович Хейфиц) // Фильмография киностудии «Ленфильм». — Раздел «Аннотированный каталог фильмов».
  

Խորհրդային ֆիլմեր
1954 ֆիլմեր
Խորհրդային դրամա ֆիլմեր
Ռուսերեն ֆիլմեր
«Լենֆիլմ» ստուդիայի ֆիլմեր
Խորհրդային սև-սպիտակ ֆիլմեր
Ռուսական դրամա ֆիլմեր